ཚན་རྡོ་རྗེ་རྩེ་དགུ་པ་ལྟེ་བར་ཧཱུཾ་
ཡིག་གིས་མཚན་པར་གྱུར་པ་ནི། སོ་སོར་རྟོག་པའི་ཡེ་ཤེས་ལས་བྱང་ཆུབ་པ་དང་། དེ་ལས་
འོད་ཟེར་འཕྲོས་པ་སོགས་ཀྱིས་སེམས་ཅན་ཐམས་ཅད་ལྷར་བྱས་པ་དང་ལྷན་ཅིག་ཚུར་འདུས་
ནས། ཟླ་བ་ཉི་མ་རྡོ་རྗེ་ས་བོན་དང་བཅས་པ་ཐམས་ཅད་གཅིག་ཏུ་འདྲེས་པ་ནི། བྱ་བ་གྲུབ་པའི་ཡེ་
ཤེས་ལས་བྱང་ཆུབ་པ་སྟེ། འདི་ལ་མན་སྙེར། སྐད་ཅིག་ལ་མངོན་པར་བྱང་ཆུབ་པ། ཞེས་པའི་
ཐ་སྙད་ཀྱང་མཛད་དེ། དེ་ཉིད་ལས་དཔལ་རྡོ་རྗེ་འཇིགས་བྱེད་ཆེན་པོའི་སྐུར་རྫོགས་པ་ནི། སྐུ་
རྫོགས་པ་ཆོས་ཀྱི་དབྱིངས་ཀྱི་ཡེ་ཤེས་ལས་བྱང་ཆུབ་པ་སྟེ། ཚུལ་འདི་ནི་ཁ་སྦྱོར་གྱི་རྒྱུད་ལས།
ཟླ་བ་མེ་ལོང་ཡེ་ཤེས་ལྡན། །དེ་བཞིན་མཉམ་ཉིད་ཡེ་ཤེས་ནི། །རང་ལྷའི་ས་བོན་ཕྱག་མཚན་
ཉིད། །སོ་སོར་རྟོག་པར་བརྗོད་པར་བྱ། །ཐམས་ཅད་གཅིག་གྱུར་བྱ་ནན་ཏན། །གཟུགས་བརྙན་
རྫོགས་པ་དག་པའོ། །མཁས་པས་ཆོ་ག་གསུངས་པ་ནི། །རྣམ་པ་ལྔ་པོ་བསྒོམ་པར་བྱ། །ཞེས་
གསུངས་པས་རྩ་འགྲེལ་གྱི་མངོན་བྱང་ལྔ་ཡེ་ཤེས་ལྔར་འཇོག་ཚུལ་དང་བཅས་པ་རྒྱས་པར་
གསུངས་པ་དང་ཁྱད་པར་མེད་དོ༎
དག་པ་ཞེས་པ་ནི་ཆོས་དབྱིངས་ཡེ་ཤེས་སོ། །སློབ་དཔོན་མི་བསྐྱོད་པས། འཇམ་དཔལ་
དབྱངས་ཀྱི་སྐུ་ཞི་བས་འདུལ་དུ་མི་ནུས་པ་ལ། སངས་རྒྱས་སོགས་བཞི་སྤྱན་དྲངས་པ་འཇམ་
དབྱངས་དང་བཅས་པ་ཉི་མ་ལ་ཞུགས་པའི་ཉི་མའི་འོད་ཟེར་འབར་བ་དྲག་པོས་གཟེར་བས། དེ་
ཙམ་གྱིས་ཀྱང་འདུལ་དཀའ་བ་དག་ལ། ཉི་མ་ནས་འཐོན་པའི་ཧཱུཾ་ཡིག་ལས་བྱུང་བའི་ཁྲོ་བོའི་རྡོ་རྗེ་
རྩེ་དགུ་པ་འཇིགས་སུ་རུང་བར་གྱུར་པ་ལས་སྤྲུལ་པའི་ཚོགས་དཔག་ཏུ་མེད་པ་སྤྲོས་པ་རྣམས་
སེམས་ཅན་དེ་དག་གི་སྤྱི་བོར་གནས་ཏེ་བསྡིགས་པས་ཚར་བཅད་ནས། འཇིགས་བྱེད་དུ་བྱས་པ་
རྣམས་དང་ལྷན་ཅིག་ཚུར་འདུས་ནས་རྩ་བའི་རྡོ་རྗེ་ལ་ཐིམ་ནས་ཡོངས་སུ་གྱུར་ཏེ། འབྲས་བུ་རྡོ་རྗེ་
1 ཞོལ། ཤོག ༡༦ བ ༤། གཙང༌། ཤོག ༡༤ ན ༤ བྱང་ཆུབ་པའི།
2 བཀའ་འགྱུར། དཔེ་བསྡུར་མ། དེབ། ༧༩ ཤོག ༢༦༦ ཕྲེང༌། ༦

54 མཁས་གྲུབ་རྗེའི་གསུང་འབུམ་མ།
འཛིན་པར་བསྐྱེད་པར་བཤད་དོ། །བླ་མ་རྭ་ལོའི་བཞེད་པས་འཇམ་དབྱངས་ཀྱི་ཐུགས་ཀའི་ཉི་མའི་
དཀྱིལ་འཁོར་ལས་འོད་འཕྲོས་པས།
སངས་རྒྱས་བྱང་ཆུབ་སེམས་དཔའ་ཐམས་ཅད་ཀྱི་ཐུགས་
ཀ་ནས་སངས་རྒྱས་སོགས་བཞི་དང་། གཤིན་རྗེའི་གཤེད་ཀྱི་སྐུའི་རྣམ་པ་དཔག་ཏུ་མེད་པ་སྤྱན་
དྲངས་པ་རྣམས་དང་འཇམ་དབྱངས་དང་བཅས་པ་ཉི་མ་ལ་ཐིམ་པ་སྐུའི་ཞིང་ཁམས་རྣམ་པར་དག་
པ། ཡང་ཉི་མ་དེ་ལས་འོད་འཕྲོས་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་
ཐུགས་ཀ་ནས། ཨཱ་ལི་ཀཱ་ལི་དང་། འཇིགས་བྱེད་ཀྱི་སྔགས་གསུམ་གྱི་ཡི་གེ་རྣམས་དཔག་ཏུ་མེད་
པ་བཀུག་པ་རྣམས་ཉི་མ་ལ་ཐིམ་པས། ཉི་མའི་སྟེང་དུ་ཧཱུཾ་ཡིག་ནག་པོ་འོད་ཟེར་ལྔ་ལྡན་དུ་གྱུར་པ་
ནི་གསུང་གི་ཞིང་ཁམས་རྣམ་པར་དག་པ། ཡང་དེ་ལས་འོད་ཟེར་འཕྲོས་པས། དེ་དག་གི་ཐུགས་
ཀ་ནས་ཕྱག་མཚན་དཔག་ཏུ་མེད་པ་སྤྱན་དྲངས་ཏེ། རང་ལ་ཐིམ་པའི་རྐྱེན་གྱིས་ཁྲོ་བོའི་རྡོ་རྗེ་རྩེ་
དགུ་པ་ནག་པོ་རྭ་ཤིན་ཏུ་གདེངས་པ་ལྟེ་བ་ལ་ཧཱུཾ་ནག་པོས་མཚན་པར་གྱུར་པ་ནི་ཐུགས་ཀྱི་ཞིང་
ཁམས་རྣམ་པར་དག་པའོ། །ཞེས་འཆད་དོ། །རྒྱ་གཞུང་དག་ནས་དེ་ལྟར་བཤད་པ་མི་གསལ་ལོ༎
འཇིགས་བྱེད་ཀྱི་ཞལ་དགུའི་ཚུལ་ནི། རྟོག་བདུན་ལས། དཔལ་རྡོ་རྗེ་འཇིགས་བྱེད་ཆེན་
པོའི་ཞལ་ནི་རབ་ཏུ་གནག་པའོ། །མ་ཧེའི་རྣམ་པ་ཤིན་ཏུ་ཁྲོས་པ་ཅན། རའི་གཡས་སུ་ཞལ་གསུམ་
ལ། དང་པོ་སྔོན་པོ། གཉིས་པ་དམར་པོ། གསུམ་པ་སེར་པོ། ཞལ་གསུམ་ག་ཤིན་ཏུ་ཁྲོས་པའོ། །རྭ་
གཡོན་པར་ཞལ་གསུམ་པོ། དང་པོ་དཀར་པོ། གཉིས་པ་དུད་ཁ། གསུམ་པ་ནག་པོ། རབ་ཏུ་ཁྲོས་
པ་གཙིགས་པའི་ཞལ་བསམ་པར་བྱའོ། །རྭ་གཉིས་ཀྱི་བར་དུ། དབུས་ཀྱི་ཞལ་དམར་པོ་རབ་ཏུ་
འཇིགས་པ། བེེ་ཞེས་སྒྲ་སྒྲོགས་པ། མིའི་ཁྲག་དང་ཚིལ་དང་ཞག་དང་རྐང་ཟ་བ། ཞལ་ཁྲག་འཛག་
པ་བསམ་པར་བྱའོ། །སྟེང་དུ་འཇམ་དཔལ་གྱི་ཞལ་ཅུང་ཟད་སེར་པོ‘ཡིད་ཙམ་ཁྲོས་པ། གཞོན་
ནུའི་རྒྱན་གྱིས་བརྒྱན་པ། སྤྱི་བོར་རལ་པ་ལྔ་དང་ལྡན་པ་བསམས་ཏེ། ཞལ་རྣམས་ཐམས་ཅད་སྤྱན་
གསུམ་གསུམ་བསྒོམས་ཏེ། ཞེས་གསུངས། འཇམ་དབྱངས་ཀྱི་ཞལ་ལའང་སྤྱན་གསུམ་དགོས་
སོ། །དང་པོ་གཉིས་པ་སོགས་ཀྱི་དོན་ལ་སྐྱོ་བ་དག་གིས། མདུན་ནས་བརྩམས་ཏེ་རྒྱབ་ལ་ཐུག་པར་
1 ཞོལ། ཤོག ༡༧ བ ༤ སེར་བ་ གཙང༌། ཤོག ༡༥ ན ༢ སེར་པ་
2 བཀའ་འགྱུར། དཔེ་བསྡུར་མ། དེབ། ༨༣ ཤོག ༥༠༠ ཕྲེང་། ༡༩

རྡོ་རྗེ་འཇིགས་བྱེད་ཀྱི་བསྐྱེད་རིམ། 55
འཕྲེད་ལ་བསྒྲིགས་པའི་མདུན་ཕྱོགས་ལ་དང་པོ་དང་། དེའི་འཁྲིས་མ་གཉིས་དང་། དེའི་འཁྲིས་མ་
གསུམ་པར་བྱས་ནས། ཞལ་གྱི་ཁ་དོག་ཀྱང་དེ་ལྟར་འདོད་དོ། །རྭ་ལུགས་ཀྱིས། གཡས་ཀྱི་གསུམ་
རྭ་གཡས་ཀྱི་རྩ་བ་ནས་སྟེང་ནས་སྟེང་དུ་བརྩེགས་པ་དང་། གཡོན་གྱི་གསུམ་ཡང་དེ་ལྟར་བརྩེགས་
ནས། རྭའི་རྩ་བའི་ཞལ་དང་པོ། དེའི་སྟེང་མ་གཉིས་པ། དེའི་སྟེང་མ་གསུམ་པར་བྱེད་དོ། །དེ་ལྟར་ན་
ཡང་ལུགས་དེ་དག་ལ་ཤེས་བྱེད་ཀྱི་ཁུངས་གསལ་བ་ཡིད་ཆེས་སུ་རུང་བ་ཅི་ཡང་མེད་ཅིང་། རྟོག་
བདུན་གྱི་ཚིག་དེ་ལ་རང་རང་གི་འདོད་པས་འབྲུ་བསྣན་པ་ཙམ་མོ༎
དེས་ན་ལཱ་ལི་ཏས་གཡས་ཀྱི་རྭའི་ཞལ་གསུམ་ནི། དང་པོ་མཐིང་ཁ་གཡས་དམར་
པོ། གཡོན་སེར་པོ་ཤིན་ཏུ་ཁྲོས་པའོ། །དེ་བཞིན་གཡོན་གྱི་རྩ་བའི་ཞལ། །དཀར་པོ་དུད་ཁ་དེ་
བཞིན་དུ། །ནག་པོ་ཤིན་ཏུ་ཁྲོས་པའོ། །ཞེས་གསལ་བར་གསུངས་པས། གཡས་ཀྱི་རྭ་འཕྲེད་
ལ་བསྒྲིགས་པ་གསུམ་གྱི་དབུས་མ་དང་པོར་བྱས་པ་མཐིང་ཁ། དེའི་གཡས་ཞལ་དམར་པོ། དེའི་
གཡོན་ཞལ་སེར་པོ། གཡོན་དུ་ཞལ་གསུམ་བསྒྲིགས་པའི་དབུས་མ་ཞལ་དང་པོ་སྟེ་དཀར་པོ། དེའི་
གཡས་ཞལ་དུད་ཁ། དེའི་གཡོན་ཞལ་ནག་པོ་སྟེ། དེ་བཞིན་གཡོན་གྱི་རྩ་བའི་ཞལ། །ཞེས་པའི་རྩ་
བ་ནི། རྭའི་རྩ་བའི་ཞལ་ཞེས་པ་ལ་ཡང་ཅུང་ཟད་བཤད་དུ་ཡོད་ཀྱང་། ཞལ་དབུས་མ་དེ་དང་པོར་
བྱས་ནས། གཞན་གཉིས་ལ་དེའི་གཡས་ཞལ་གཡོན་ཞལ་དུ་གསལ་བར་དངོས་སུ་གསུངས་
པས། ཞལ་དབུས་མ་དེ་ཞལ་གསུམ་པོ་དེའི་རྩ་ཞལ་ཡིན་པ་གཞུང་དེའི་དོན་ཡིན་ནོ། །ལྷ་གཅིག་
ལ་དབུས་ཞལ་དུ་མ་འོང་བ་མི་འགལ་ཏེ། སྤྱན་རས་གཟིགས་དབུ་བཅུ་གཅིག་གི་ཞལ་བཞིན་ནོ༎
ཕྱག་རྣམས་ཇི་ལྟར་གྱེས་པའི་ཚུལ་རྒྱུད་དང་རྒྱ་གཞུང་རྣམས་ལས་གསལ་བར་མ་བཤད་
ལ། བོད་དག་གི་བཞེད་པ་མི་མཐུན་པ་འགའ་རེ་སྣང་ནའང་། གཡས་ཀྱི་ཕྱག་ཐམས་ཅད་འཕྲེད་
གཅིག་ལ་སྟེང་འོག་ཏུ་བསྒྲིགས་པ་དང་། གཡོན་གྱིའང་དེ་བཞིན་དུ་བྱེད་པ་དང་། གཡས་ཀྱི་ཐམས་
ཅད་མདུན་རྒྱབ་ལ་བསྒྲིགས་པ་དང་། གཡོན་གྱི་ཐམས་ཅད་དེ་བཞིན་དུ་བྱེད་པ་གཉིས་ཤིན་ཏུ་མ་
1 ཞོལ། ཤོག ༡༧ བ ༥ དེའི་འཁྲིས་མ་གཉིས་པ་དང༌།
2 བསྟན་འགྱུར། དཔེ་བསྡུར་མ། དེབ། ༢༤ ཤོག ༦༥༥ ཕྲེང་། ༡
3 ཞོལ། ཤོག ༡༨ བ ༢ གཡས་ཀྱི་རྭ་རྩར་འཕྲེད་ལ་

56 མཁས་གྲུབ་རྗེའི་གསུང་འབུམ་མ།
བདེ་ཞིང་། ཁ་ཅིག །ཡུམ་མེད་པའི་དཔའ་གཅིག་པ་ཡང་། ཕྱག་དང་པོ་གཉིས་གྲི་ཐོད་ཐུགས་ཀར་
སྟེང་འོག་ཏུ་འཛིན་པ་དང་། གཡས་གཡོན་གྱི་གཉིས་པ་དག་ཐུར་དུ་བརྐྱང་བ་དང་། གསུམ་པ་དག་
ཐད་ཀར་བསྐུམས་པས་འགྱིང་བ་དང་། བཞི་པ་དག་སྟེང་དུ་ཕྱག་མཚན་འཕྱར་བ་སྟེ། རྩ་ཕྱག་བརྒྱད་
ནང་རིམ་དང་། དེའི་ཕྱི་རིམ་ལ་ཕྱག་བཅུ་གཉིས་བཅུ་གཉིས་སྟེང་འོག་ཏུ་བསྒྲིགས་པ་དང་། དེ་དག་
གི་ཕྱི་རིམ་དུ་གླང་ལྤགས་འཛིན་པའི་ཕྱག་གཉིས་བྱེད་ཀྱང་། རྗེ་ཐམས་ཅད་མཁྱེན་པའི་བཞེད་པས།
གཡས་ཀྱི་ཕྱག་རྒྱ་བཅུ་དྲུག་ནི། །བརྡེག་ཅིང་འཇོམས་པའི་མཚོན་ཆ་གདེངས། །ཞེས་གསུངས་
པས། དཔའ་བོ་གཅིག་པ་ལ་གླང་ལྤགས་འཛིན་པ་ལས་གཞན་པའི། ཕྱག་བཅུ་དྲུག་བཅུ་དྲུག་པོ་
ཐམས་ཅད་གདེངས་པར་བཞེད་ལ། ཡུམ་ཡོད་པ་ལ་ཕྱག་དང་པོ་གཉིས་འཁྱུད་པ་དང་། ཕྱག་བཅུ་
དྲུག་པོ་དག་ནི། བརྒྱད་ཕྱི་རིམ་དང་། བརྒྱད་ནང་རིམ་དང་། ཕྱི་ནང་གི་རིམ་པ་དཔུང་མགོ་ནས་
གྱེས་པ་དང་། གླང་ལྤགས་འཛིན་པ་རིམ་པ་དེ་གཉིས་ཀའི་ཐུན་མོང་གི་སྟེང་གི་རྩ་བ་ནས་འཐོན་
པར་བཞེད་ལ། སྔ་མ་དེ་དག་ཐམས་ཅད་གླང་ལྤགས་འཛིན་པ་ཕྱག་ཐ་མར་འདོད་དོ།
དེ་ཡང་རྟོག་བདུན་དང་སམྦུ་ཊར་ཕྱག་གཡས་གཡོན་གྱི་དང་པོ་གཉིས་ཀྱིས་གྲི་ཐོད་འཛིན་
པ་དང་། གཡས་གཡོན་གྱི་ཕྱག་བཅུ་དྲུག་པ་གཉིས་ཀྱིས་ཕྱག་མཚན་འཛིན་ཚུལ་རྫོགས་པར་
བཤད་པའི་མཇུག་ཏུ། ཕྱག་གཉིས་ཀྱིས་གླང་པོ་ཆེའི་པགས་པ་རློན་པ་འཛིན་པའོ། །ཞེས་པ་མ་
གཏོགས་པ། ཕྱག་དེ་གཉིས་དང་པོ་དང་ཐ་མ་གང་ཡིན་མ་བཤད་དོ། །འདི་ལ་ཞེ་དགུ་མར། ཕྱག་
ནི་སུམ་ཅུ་རྩ་བཞི་སྟེ། །གཉིས་ཀྱིས་གླང་པོའི་པགས་རློན་འཛིན། །གཡས་ཀྱི་དང་པོ་གྲི་གུག་
འཆང་།‘།ཞེས་རྒྱུད་ནས་ཕྱག་མཚན་གཞན་རྣམས་བཤད་པ་རྫོགས་པའི་འོག་ན་ཡོད་པ་དང་པོར་
བཏོན་པ། རོ་ལངས་བརྒྱད་སྐོར་དུ། གཡས་གཡོན་དང་པོའི་ཕྱག་གཉིས་ཀྱིས། །གླང་ཆེན་ལྤགས་
པ་རློན་པ་བསྣམས། །གྲི་གུག་བྷི་དྷི་བཱ་ལ་དང་།Ú།ཞེས་གླང་ལྤགས་འཛིན་པ་གཉིས་དང་པོར་བཏོན་པ་
1 ཞོལ། ཤོག ༡༧ བ ༣། གཙང༌། ཤོག ༡༥ བ ༦ གདངས་པར་བཞེད་ལ་
2 ཞོལ། ཤོག ༡༧ བ ༣ བརྒྱད་ཕྱི་རིམ་དང་། ཕྱི་ནང་གི་རིམ་པ་
3 ཞོལ། ཤོག ༡༨ བ ༦ ཕྱག་ནི་སུམ་ཏུ་རྩ་བཞི་སྟེ།
4 བསྟན་འགྱུར། དཔེ་བསྡུར་མ། དེབ། ༢༤ ཤོག ༦༤༤ ཕྲེང་། ༦
5 བསྟན་འགྱུར། དཔེ་བསྡུར་མ། དེབ། ༢༤ ཤོག ༦༥༥ ཕྲེང་། ༦

རྡོ་རྗེ་འཇིགས་བྱེད་ཀྱི་བསྐྱེད་རིམ། 57
སྔར་བཞིན་བཤད་དེ། དེ་ཡང་ཕྱག་དང་པོ་གཉིས་ཀྱིས་གླང་ལྤགས་འཛིན་པ་ཞེ་དགུ་མར་མི་
གསལ་བར་འདིར་གསལ་བར་བཤད་དོ། །འོ་ན། ཞེ་དགུ་མར་ཕྱག་དང་པོ་གཉིས་ཀྱིས་གྲི་ཐོད་
འཛིན་པར་གསུངས་པ་དང་། སྒྲུབ་ཐབས་ཆུང་བར། དང་པོ་གཉིས་ཀྱིས་གླང་ལྤགས་འཛིན་པར་
བཤད་པ་མི་འགལ་ལམ་སྙམ་ན། གླང་ལྤགས་དང་པོ་གཉིས་ཀྱིས་འཛིན་པར་བཤད་པ་ནི། ཕྱག་
དང་་པོ་བཞིའི་དང་པོ་ལ་དགོངས་པ། ཞེ་དགུ་མའི་སྒྲུབ་ཐབས་ཀྱི་ཡང་དགོངས་པ་ཡིན་པར་སྔར་
དྲངས་པས་ཤེས་ལ། གྲི་ཐོད་གཡས་གཡོན་གྱི་དང་པོས་འཛིན་པར་བཤད་པ་ནི། སུམ་ཅུ་སོ་
གཉིས་ཀྱི་དང་པོ་ལ་དགོངས་པ་ཡིན་ནོ། །དེས་ན་དོན་ཡོད་རྡོ་རྗེས། གཡས་གཡོན་གྱི་དང་པོས་
གླང་ལྤགས་འཛིན་པ་བྱས་ནས། ཕྱག་གཞན་གྱི་གཡས་ཀྱི་དང་པོས་གྲི་གུག་ཅེས་སོགས་བཤད་
པ་ལྟར། སློབ་དཔོན་ཞི་བའི་ཡེ་ཤེས་དང་། ཤྲཱི་བྷ་ཊ་དང་། འཇམ་དཔལ་ཡེ་ཤེས་རྣམས་ཀྱིས་ཀྱང་།
གླང་ལྤགས་ཕྱག་དང་པོ་གཉིས་ཀྱིས་འཛིན་པར་བཤད་པ་རྒྱུད་ཀྱི་དགོངས་པ་ཡིན་ནོ༎
དེ་ལ་བྷི་དྷི་བཱ་ལ་ནི། མན་སྙེ་དཔང་འགྱུར་ལས། མདུང་ཐུང་གི་རྣམ་པ་ཅན་རྩེ་མོ་ལ་རྨ་
བྱའི་སྒྲོ་མདོངས་ཅན་ནོ། །ཀ་ཎ་ཡ་ནི་མདུང་ཕྱེད་པའོ། །ཞེས་གསུངས་པ་ལྟར་རོ། །དང་པོ་ནི་
མདུང་ཡུའི་ཤིང་ལྟ་བུའི་རྣམ་པ་ཅན་གྱི་ལྕགས་དབྱུག་ཧ་ཅང་མི་རིང་བའི་རྩེ་མོ་ལ་རྨ་བྱའི་སྒྲོའི་ཆུན་
པོ་ཅན་ནོ། །དེ་ལ་མཚོན་རྩེ་གཅིག་པ་ཞེས་ཀྱང་ཟེར་རོ། །གཏུན་ཤིང་ནི་གཏུན་དུ་འབྲས་འབྲུ་བའི་
ཤིང་ངོ༌། །དགྲ་སྟ་ལ་དཔེ་ལ་ལར་སྟ་རེ་ཞེས་འབྱུང་ངོ༌། །ཁ་ཊཱཾ་ག་ནི་བདེ་མཆོག་གི་ཕྱག་མཚན་ལྟ་
བུ་བུམ་པ་དང་སྣ་ཚོགས་རྡོ་རྗེ་དང་། མི་མགོ་གསུམ་ལ་སོགས་པ་ཐམས་ཅད་རྫོགས་པའོ། །འཁོར་
ལོ་ནི་གདན་གྱི་འཁོར་ལོ་དང་ཆོས་ཀྱི་འཁོར་ལོ་ལྟ་བུ་མ་ཡིན་གྱི། གཅོད་པར་བྱེད་པའི་མཚོན་
ཆའི་འཁོར་ལོའོ།༧།རྡོ་རྗེ་ཐོ་བ་ནི་རྩེ་མོ་དང་ཐོ་བའི་མགོ་ལ་རྡོ་རྗེ་རྩེ་ལྔ་པ་ཕྱེད་པ་རེས་མཚན་པ་
ཡིན་གྱི། རྭ་ཉི་ཤུ་པ་མ་བཤད་དོ། །ཚངས་པའི་མགོ་ནི་གདོང་བཞི་པ་སེར་པོའོ། །རྐང་པ་དང་
ལག་པ་རྒྱུ་མ་རྣམས་ནི་མིའི་ཡིན་པར་བཤད་དོ། །དུར་ཁྲོད་ཀྱི་རས་ནི་རས་སོ། །མེ་ཐབ་ནི་ཐབ་
གྲུ་གསུམ་གྱི་ནང་ནས་མེ་འབར་བའོ། །ཐོད་ཚལ་ནི་ཀཱ་པཱ་ལ་དུམ་བུར་བྱས་པའི་ཚལ་བུ་མ་ཡིན་
1 ཞོལ། ཤོག ༡༩ ན ༣ ཕྱག་སོ་བཞིའི་དང་པོ་ལ་དགོངས་པ།
2 ཞོལ། ཤོག ༡༩ བ ༢། གཙང༌། ཤོག ༡༦ བ ༣ མཚོན་ཆའི་འཁོར་ལོ།

58 མཁས་གྲུབ་རྗེའི་གསུང་འབུམ་མ།
གྱི། ཀ་པཱ་ལ་རྫོགས་པའོ། །གཡོན་གྱི་དང་པོའི་ཐོད་པ་ནི་ཁྲག་གིས་བཀང་བ་དང་། འདི་ནི་ཐོད་པ་
རྐྱང་པའི་ཁྱད་པར་ཏེ། མི་མགོ་རིལ་བུ་མ་ཡིན་གྱི། ཐོད་པ་ཙམ་མོ་ཞེས་ཤེས་པའི་ཕྱིར་དུ་ཚལ་བུ་
ཞེས་སྨོས་པ་ཡིན་ནོ། །སྡིགས་མཛུབ་ནི་སྡིགས་མཛུབ་བྱས་པའི་ལག་པ་འཛིན་པའོ། །རླུང་རས་ནི་
རླུང་ལ་འཕྱར་བའི་རས་སོ། །ཞབས་བཅུ་དྲུག་འགའ་ཞིག་གཡས་བསྐུམ་གཡོན་བརྐྱང་དང་། འགའ་
ཞིག་གར་སྟབས་དང་། གཡས་གཡོན་གྱི་ཞབས་བརྒྱད་ཀྱི་བཞི་ཕྱི་རིམ་དང་བཞི་ནང་རིམ་དུ་བྱེད་
པ་རྣམས་རྒྱུད་དང་རྒྱ་གཞུང་གང་ནས་ཀྱང་མ་བཤད་ཅིང་། རྟོག་བདུན་དང་ལཱ་ལི་ཏའི་སྒྲུབ་ཐབས་
གཉིས་ཀ་དག་ཏུ་ཞབས་བཅུ་དྲུག་གི་གཡོན་རྣམས་བརྐྱངས་པར་བཤད་པ་དང་འགལ་ལོ། །དེས་
ན་གཡས་པ་བརྒྱད་མཉམ་པོར་གཤིབས་ནས་ཅུང་ཟད་བསྐུམས་ཤིང་། གཡོན་པ་བརྒྱད་མཉམ་པོ་
གཤིབས་ནས་བརྐྱངས་པའོ༎
དེ་ལ་ཞབས་གཡས་པ་བརྒྱད་ཀྱི་འོག་གི་སྲོག་ཆགས་བརྒྱད་ནི། རྟོག་བདུན་དང་། ལཱ་
ལི་ཏའི་སྒྲུབ་ཐབས་གཉིས་དང་། དཔལ་འཛིན་གྱི་སྒྲུབ་ཐབས་གཉིས་ཀའི་དགོངས་པ་ཡིན་ཅིང་།
གཡོན་གྱི་སྲོག་ཆགས་བརྒྱད་ལ་མི་མཐུན་པ་མང་ཡང་། ལཱ་ལི་ཏའི་སྒྲུབ་ཐབས་ཆུང་བ་དང་། དཔལ་
འཛིན་གྱིས་བཤད་པ་བཞིན་ལ། དཔལ་འཛིན་གྱིས་ཁྱིམ་བྱའི་དོད་ལ་སྔགས་ཆེན་ཞེས་དང